"6 ngoba ewindini lendlu yami, ngeminxibo yewindi ngalunguza phandle, 7 ngasengibona phakathi kwabangelalwazi, ngananzelela phakathi kwabatsha ijaha eliswele ingqondo, 8 lisedlula esitaladeni eceleni kwengonsi yakhe, linyathela endleleni yendlu yakhe, 9 kusihlwa, ngentambama yosuku, ebusuku obumnyama, lomnyama. 10 khangela--ke, owesifazana walihlangabeza, lesembatho sewule, elemfihlo ngenhliziyo. 11 lo wayelomsindo, eyisiqholo; inyawo zakhe kazihlali endlini yakhe. 12 khathesi uphandle, abesesiba ezitaladeni, ecathama kuyo yonke ingonsi. 13 ngokunjalo walibamba, walanga, waqinisa ubuso bakhe, wathi kulo: 14 imihlatshelo yeminikelo yokuthula ikimi; lamuhla sengibhadele izifungo zami. 15 ngakho--ke ngiphumile ukukuhlangabeza, ngidingisise ubuso bakho; ngikutholile. 16 ngendlele umbheda wami ngezendlalo, ngamalembu acolekileyo kakhulu alemibalabala avela egibhithe. 17 ngifafazile umbheda wami ngemure*, izinhlaba, lekinamoni*. 18 woza, sizidakise ngothando kuze kuse, sizithokozise ngothando olukhulu. 19 ngoba indoda kayikho endlini yayo, ihambile uhambo khatshana. 20 ithethe isaka lemali esandleni sayo; ngosuku lwenyanga egcweleyo izakuza endlini yayo. 21 walihuga ngobunengi bemfundiso yakhe, walibamba ngamandla ngokuyenga kwendebe zakhe. 22 lahle lamlandela njengenkabi isiya ekuhlatshweni, lanjengesiphukuphuku sisiya ekujezisweni esongweni lenqagala; 23 uze umtshoko uhlabe isibindi salo, njengenyoni iphangisela esifwini, ingazi ukuthi simelene lempilo yayo.